Public procurement notice: Prior Information Notice Without Call For Competition
Published: 2023-05-26
Buyer: Väylävirasto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Markkinavuoropuhelun kohteena on valmistelussa oleva paikkatieto- ja aineistonvälityspalveluiden hankinta. Hankinnassa on alustavasti suunniteltu yhdistettävän aiemmin kolme erillistä kokonaisuutta:
Paikkatieto- ja aineistonvälityspalveluiden (PTP) tehtävänä on tarjota Väyläviraston asiantuntijoille, järjestelmille, sidosryhmille ja avoimen datan julkaisun kautta myös kansalaisille niiden toimintaa tukevia ja niihin perustuvia tietopalveluita ja asiantuntijatukea.
Lähtökohtana on, että Väylävirastossa ei tarvitse joka tarpeeseen erikseen ratkaista paikkatietoihin liittyviä kysymyksiä, vaan asiantuntemusta ja palveluita hyödynnetään keskitetysti viraston omien paikkatietopalveluiden eli PTP:n kautta.
PTP koostuu erilaisista paikkatiedonhallinnan sovelluksista kuten interaktiivisista kokoavista selainkarttapalveluista, väylätietojen julkaisuun ja välittämiseen tarvittavista työkaluista sekä ETL-prosesseihin liittyvistä palveluista. Teknologiat pohjautuvat sekä avoimen lähdekoodin ratkaisuihin että kaupallisiin tuotteisiin.
Ylläpito- ja operointitehtävät takaavat PTP:n järjestelmäkokonaisuuksien toiminnan, riittävän palvelutason, dokumentaation ja osaamisen. Sovellusten hallinta tapahtuu pääsääntöisesti Valtorin ylläpitämässä AWS-pilvipalveluympäristössä.
Asiantuntijapalvelut sisältävät mm. paikkatietoihin liittyvien tietopalveluiden toteuttamista ja kehittämistä sekä Väyläviraston toiminnalle annettavaa yleistä paikkatietoaineistoihin liittyvää asiantuntijapalvelua, esimerkiksi: erilaiset karttaesitykset, analyysit ja aineistoirrotukset.
Ennakkotietoilmoitukseen liittyy kutsu markkinakartoitukseen, jolloin kaikilla hankinnasta kiinnostuneilla toimittajilla on mahdollisuus käydä hankintaa koskevaa teknistä vuoropuhelua Väyläviraston kanssa. Teknisen vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. Tekninen vuoropuhelu ei sido Väylävirastoa toteuttamaan hankintaa. Tekninen vuoropuhelu ei myöskään sido toimittajaa mahdolliseen tarjouskilpailuun osallistumiseen.
Tekninen vuoropuhelu järjestetään tarjouspyyntöaineiston luonnosversioiden kommentoinnin ja tilaajan hankinnan kohteeseen liittyviin kysymyksiin vastaamisen kautta. Alustava ajankohta tarjouspyyntöaineiston luonnosversioiden ja kysymysten toimittamiselle on viikko 23/2023. Tilaaja varaa toimittajille noin viikon kommentointiajan (alustavasti viikkojen 23-24 välillä).
Ilmoittautumisohje: Toimittajan tulee ilmoittaa kiinnostuksensa osallistua markkinavuoropuheluun 7.6.2023 klo 12.00 mennessä lähettämällä osoitteeseen tommi.aarnio@vayla.fi viesti otsikolla: "Paikka- ja aineistonvälitystietojen hankinta - markkinavuoropuhelu".
Tilaaja varaa oikeuden kutsua toimittajia myös kahdenkeskisiin neuvotteluihin tai jatkaa teknistä vuoropuhelua muulla erikseen ilmoitettavalla tavalla, joista ilmoitetaan tarvittaessa myöhemmin.
Tässä ennakkotietoilmoituksessa esitetyt kuvaukset ja hankintailmoituksen arvioitu julkaisupäivämäärä, kuten myös myöhemmin toimitettavat vuoropuhelun luonnosmateriaalit ovat alustavia ja suuntaa antavia hankinnan ennakkotietoja.